Maribor, 28.5.2014

**Zapisnik 5. redne seje ŠS MF UM z dne 28.5.2014**

Seja je potekala v ponedeljek, dne 28. 5. 2014 ob 10.00 uri v študentskih prostorih, v 2. nadstropju stavbe MF UM.

Prisotni so bili:

* Člani ŠS MF: Eva Nike Cvikl, prodekanja za študentska vprašanja na MF UM, Tadej Petek - sekretar MF UM, Tadej Horvat – predsednik 6. letnika, Nejc Bukovnik – predstavnik 6. letnika, Una Mršić – predsednica 5. letnika, Jure Terglav – predstavnik 5. letnika, Dobruška Černela – predsednica 4. letnika, Monika Marković – predsednica 3. letnika, Špela Pintar – predstavnica 3. letnika, Boštjan Muminović – predsednik 2. letnika, Tadej Petreski – predstavnik 2. letnika, Vid Delopst – predsednik 1. letnika, Anja Cestnik – predstavnica 1. letnika
* Ostali: /

Odsotni povabljeni:

* Člani ŠS: Denis Sraka – predstavnik 4. letnika
* Ostali:/

Dnevni red:

1. Potrditev dnevnega reda
2. Potrditev zapisnikov
3. Habilitacije
4. Finančne zadeve
5. Komisije Senata MF UM
6. Izhodišča tutorstva na MF UM
7. Soglasje k šolninam za študijsko leto 2014/2015
8. Predlog sprememb pri predmetu Mikrobiologija
9. Aktualna študentska problematika
10. Razno

**Ad. 1 – Potrditev dnevnega reda**

Prodekanja predstavi popravljen dnevni red 5. redne seje. Seji se ob 10.05 pridružita Špela Pintar in Boštjan Muminovič.

**SKLEP 1:**

**Študentski svet MF UM soglaša z dnevnim redom 5. Redne seje. (12 Za/ O proti/0 vzdržanih)**

**Ad. 2 – Potrditev zapisnikov**

Prodekanja predstavi zapisnike, ki so jih člani ŠS MF UM dobili predhodno po spletu.

**SKLEP 2:**

**Študentski svet MF UM potrdi zapisnike 4. redne, 3. in 4. izredne ter 4. in 5. korespondenčne seje. (12/0/0)**

**Ad. 3 - Habilitacije**

Na ŠS MF UM je prišla prošnja za podajo mnenja o pedagoškem delu dr. Maje Pakiž, dr. med., ki je vložila vlogo za prvo izvolitev v naziv docentka za predmetno področje »ginekologija in porodništvo«.

Seji se ob 10.12 pridruži Denis Sraka.

Prodekanja pove, da so rezultati študentske ankete nadpovprečni.

Una Mršić pove, da je predavanje gostujoče predavateljice - iz prakse bilo zelo zanimivo, vzpodbudila je študente k razmišljanju. Tadej Horvat poroča o sošolki, ki je izrazila pozitivno mnenje o asistentki v smislu dostopnosti, praktičnosti in razumljivimi razlagami.

**SKLEP 3:**

**Študentski svet MF UM daje pozitivno mnenje o pedagoškem delu kandidatke dr. Maje Pakiž, dr. med., ki je vložila vlogo za prvo izvolitev v naziv docentka za predmetno področje “ginekologija in porodništvo”. (13/0/0)**

Prodekanja pove, da so ocene študentske ankete nadpovprečne.

Tadej Horvat pove, da je imela eno skupino na vajah. Rok Petrovčič pove, da je prijazna, se potrudi za študente in je dostopna.

**SKLEP 4:**

**Študentski svet MF UM daje pozitivno mnenje o pedagoškem delu kandidatke dr. Maje Skerbinjek Kavalar, dr. med., ki je vložila vlogo za četrto izvolitev v naziv asistentka za predmetno področje “pediatrija”. (13/0/0).**

Prodekanja pove, da je kandidatova povprečna ocena 1,16.

Monika Markovič pove, da se na vajah potrudi za študente in razumljivo razloži snov. Una Mršić pove, da je kandidat dober asistent. Tadej Petek pove, da je kandidat na željo študentov prikazal ortopedske teste, kar so študenti zelo cenili.

**SKLEP 5:**

**Študentski svet MF UM daje pozitivno mnenje o pedagoškem delu kandidata mag. Zmaga Krajnca, dr. med., ki je vložil vlogo za drugo izvolitev v naziv asistent za predmetno področje “kirurgija”.(13/0/0)**

**Ad. 4 – Finančne zadeve**

Seji se ob 10.20 pridruži Jan Hansel.

Na ŠS MF UM so s strani DŠMM prišle 4 prošnje za sofinanciranje projektov: Tutorstvo, Breaking the SIlence, Ljubezen in spolnost, ter Zambija. Vsi razen zadnjega so v Finančnem načrtu in Programu dela ŠS MF UM.

**SKLEP 6:**

**Študentski svet MF UM na podlagi Programa dela in finančnega načrta ŠS MF UM za leto 2013 in skladno z določili Sporazuma št. 16/2014-SPO ter sklepa PO MF UM, ki določa sofinanciranje ŠS MF UM, odobri iz sredstev za interesno dejavnost znesek v skupni vrednosti 1700 evrov. Sredstva se nakažejo na transakcijski račun Društva študentov medicine Maribor št. SI56 04515-0001186915 za naslednje projekte:**

**- Tutorstvo 800 €**

**- Breaking the Silence 400 €**

**- Ljubezen in spolnost 500 €**

**Društvo študentov medicine Maribor je po opravljenih projektih dolžno posredovati ustrezna poročila na obrazcih, ki mu bodo posredovani, in na vsaj 1 enem mestu navesti, da projekt sofinancira Študentski svet Univerze v Mariboru. (13/0/0).**

**Ad. 5 – Komisije Senata MF UM**

Za komisije Senata je prišlo 9 prijav za skupno 8 mest Senata MF UM.

Za Komisijo za študijske zadeve sta se prijavila Sara Nikolić, študentka 4. letnika in tudi študentka tutorka, ter Tadej Jalšovec, študent 5. letnika, ki je tudi v preteklem mandatu bil član Komisije za študijske zadeve.

Jan Hansel vpraša, koliko prošenj je Komisija za študijske zadeve pozitivno rešila. Tadej Jalšovec pove, da so resni zdravstveni razlogi bili razrešeni pozitivno, negativni sklep o pogojnem vpisu pa so prejeli študenti 1. letnika, ki niso imeli opravljenih vseh kolokvijev iz anatomije in študenti 4. letnika, ki so se vpisovali v 5. letnik in niso imeli opravljenega predmeta Farmakologija s toksikologijo. Na vprašanje Jana Hansela o prenavljanju študijskega kurikuluma Tadej Jalšovec odgovori, da so bile uveden manjše spremembe, kot recimo izbirni predmet na temo sporočanja slabih novic in komunikacije s pacientom.

**SKLEP 7:**

**Študentski svet MF UM predlaga Senatu MF UM, da za člana Komisije za študijske zadeve MF UM iz vrst študentov imenuje Saro Nikolić, študentko 4. letnika in Tadeja Jalšovca, študenta 5. letnika. (13/0/0)**

Za kanidata člana Komisije za mednarodno sodelovanje prodekanja predstavi motivacijsko pismo Mihe Časarja in Špele Planinc. Osebno se predstavi tudi kandidatka Monika Sobočan, študentka 4. letnika, sicer udeleženka Erasmus izmenjave v LMU Munchen. Pove, da z Prodekanjo za mednarodno sodelovanje tudi pripravlja tudi raziskovalno nalogo.

ŠS MF UM izvede volitve.

**SKLEP 8:**

**Študentski svet MF UM predlaga Senatu MF UM, da za člana Komisije za mednarodno sodelovanje MF UM iz vrst študentov imenuje Monika Sobočan, študenta 4. letnika in Špela Planinc, študentka 2. letnika. (13/0/0)**

Rok Petrovčič, študent 4. letnika se predstavi kot kandidat za člana Komisije za znanstveno-raziskovalne zadeve, ki je v prejšnjem študijskem letu že bil član le te Komisije. Jan Hansel vpraša kandidata, kakšna je njegova vizija glede spodbujanja izvajanja raziskovalnih nalog na dodiplomskem študiju. Kandidat pove, da je Komisija za znanstveno-raziskovalne zadeve v tem obziru pooblastila študente tutorje.

Katarina Zupančič, študentka 5. letnika, se je kot kandidatka za članico Komisije za znanstveno-raziskovalne zadeve predstavila ŠS MF UM z motivacijskim pismom.

**SKLEP 9:**

**Študentski svet MF UM predlaga Senatu MF UM, da za člana Komisije za znanstveno-raziskovalne zadeve MF UM iz vrst študentov imenuje Roka Petrovčiča, študenta 4. letnika in Katarino Zupančič, študentko 5. letnika. (13/0/0)**

Kot kandidat za člana Komisije za ocenjevanje kakovosti MF UM se je predstavil Tadej Horvat, študent 6. letnika. Pove, da ima izkušnje tako na nivoju Medicinske fakultete in tudi Univerze v Mariboru. Naslednje leto bo absolvent, tako da bo imel dovolj časa za izvajanje obveznosti. Kandidirala sta tudi Jure Jaušovec, študent 2. letnika in Monika Markovič, študentka, 3. letnika.

**SKLEP 10:**

**Študentski svet MF UM predlaga Senatu MF UM, da za člana Komisije za ocenjevanje kakovosti MF UM iz vrst študentov imenuje Jureta Jaušovca, študenta 2. letnika Moniko Markovič, študentko 3. letnika in Tadeja Horvata, študenta 6. letnika. (13/0/0).**

Ob 11.00 prodekanja izvede 15 minutno pavzo.

**Ad. 6 –Izhodišča tutorstva na MF UM**

Po pavzi se seji ponovno pridružijo Eva Nike Cvikl, Denis Sraka, Monika Markovič, Dobruška Černela, Tadej Petreski, Boštjan Muminovič, Tadej Horvat in Nejc Bukovnik.

Rok Petrovčič predstavi Poročilo o samoevalvaciji tutorstva.

Sejo ob 11.40 zapusti Nejc Bukovnik.

Rok Petrovčič se ob tem zahvaljuje vsem članom Komisije za samoevalvacijo tutorstva in Evi Senica za izkazan entuziazem in interes pri delu komisije ter pripravi poročila.

Študentski svet MF UM razmišlja o tem, da bi bili tutorji predhodno obveščeni o postavkah, ki se jim štejejo v izračun plačila tutorstva.

**SKLEP 11:**

**Študentski svet MF UM sprejme Izhodišča za sistem študentov tutorjev in učiteljev mentorjev za študijsko leto 2014/2015.(8/0/0)**

**SKLEP 12:**

**Študentski svet MF UM pozove Senat MF UM da se opredeli do Izhodišč za sistem študentov tutorjev in učiteljev mentorjev za študijsko leto 2014/2015. Izhodišča so priloga in sestavina tega sklepa. (8/0/0)**

**SKLEP 13:**

**Študentski svet MF UM predlaga Senatu MF UM, da za študijsko leto 2014/15 razpiše 46 mest za tutorje študente. Razpis in obrazec za kandidaturo sta priloga in sestavina tega sklepa.(8/0/0)**

**SKLEP 14:**

**Študentski svet potrdi Samoevalvacijsko poročilo o zadovoljstvo s tutorskim sistemom v letu 2013/2014, ki ga je pripravila Komisija za samoocenjevanje tutorskega sistema in ga sprejme kot samostojen dokument in prilogo Izhodišč za sistem študentov tutorjev in učiteljev mentorjev za študijsko leto 2014/2015. (8/0/0)**

**SKLEP 15:**

**Študentski svet MF UM odpokliče člane Komisije za samoocenjevanje tutorstva.(8/0/0)**

**SKLEP 16:**

**Študentski svet MF UM v Komisijo za samoocenjevanje tutorstva imenuje (8/0/0)**

* **Roka Petrovčiča (predsednik)**
* **Jana Hansela (član)**
* **Matica Mihevca (član)**
* **Tjaša Banović (članica)**

**SKLEP 17:**

**Študentski svet MF UM Dekanu MF UM predlaga, da v Komisijo za zbiranje kandidatur za študente tutorje imenuje Anjo Bizjak, študentko 6. letnika. (7/0/0)**

**SKLEP 18:**

**Študentski svet MF UM Dekanu MF UM predlaga, da za obdobje študijskega leta 2014/15 za Koordinatorja študentov tutorjev imenuje Evo Senica. (8/0/0)**

**SKLEP 19:**

**Študentski svet MF UM Dekanu MF UM predlaga, da za obdobje študijskega leta 2014/15 za Koordinatorja učiteljev mentorjev imenuje red. prof. dr. Milana Brumna. (8/0/0)**

**Ad. 7 - Soglasje k šolninam za študijsko leto 2014/2015**

Študentski svet je bil naprošen za podajo mnenja o povišanju šolnin. Študenti so mnenja, da glede na to, da se študijski proces v novi stavbi že zadnje leto izvaja z obstoječimi šolninami, se višina šolnin v prihodnjem letu ne spreminja.

**SKLEP 20:**

**Študentski svet MF UM ne soglaša s predlaganimi šolninami za študijsko leto 2014/2015 v znesku 6030,00 € za dodiplomski študij in 4802,00 € za podiplomski študij, na letnik na študenta. (8/0/0)**

**SKLEP 21:**

**Študentski svet MF UM soglaša s tem, da se vrednost šolnin ohrani 5900,00 € za dodiplomski študij in 4000,00 € na letnik na študenta za podiplomski študij. (8/0/0)**

**Ad. 8 - Predlog sprememb pri predmetu Mikrobiologija**

S strani prof. dr. Maje Rupnik, nosilke predmeta Mikrobiologija, je prišel predlog za razširitev predmeta za 1 ECTS točko. Študente ob tem zanima, kako in za katere vsebine se bo uporabila razširitev predmeta.

**Ad. 9 – Aktualna študentska problematika**

Aktualne študentske problematike ni.

**Ad. 10 - Razno**

**SKLEP 22: Študentski svet MF UM soglaša s porabo 175 € iz sredstev, namenjenih za delovanje ŠS MF UM, za organizacijo Zaključnega piknika športnikov MF UM. (8/0/0).**

Seja se zaključi ob 12.30.